**CENU APTAUJA Nr. TNPz 2023/27**

**“Stendes pilsētas bibliotēkas grīdu remonts”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:Stendes pilsētas bibliotēkas grīdu remonts.
	2. Apjomi norādīti pievienotajā 1.pielikumā – Lokālā tāme.
	3. Paredzamais līguma izpildes laiks: 3 (trīs) mēneši no līguma noslēgšanas brīža.
	4. Darbu izpildes vieta: Dumpīšu iela 3A, Stende, Talsu novads, LV-3257.
	5. Cenu aptaujā, tiek paredzēts avansa maksājums 20% (divdesmit procentu) apmērā no līguma summas.
	6. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2023. gada 14. aprīļa plkst. 10.00.**
	2. Kontaktpersona: Stendes pilsētas un Virbu pagasta apvienības pārvaldes vadītājs Egils Alsbergs, tālr. 26686765, e-pasts: egils.alsbergs@talsi.lv .
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums cenu aptaujai TNPz 2023/27 “Stendes pilsētas bibliotēkas grīdu remonts”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam pie iesniedzamajiem dokumentiem, pievieno no savas puses aizpildītu, 3.pielikumu – Pretendenta pieteikums un finanšu piedāvājums.
	3. Lai izvairītos no kļūdām un Stendes pilsētas bibliotēkas grīdu remonts tiktu plānots atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno 2. pielikums – Apliecinājums par objekta apsekošanu.
	4. Pretendents iepriekšējo 5 (piecu) gadu laikā (2018., 2019., 2020., 2021., 2022 un 2023. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikti grīdu atjaunošanas vai pārbūves darbi. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta kvalifikācija un pieredze. Pie iesniedzamajiem dokumentiem jāpievieno apliecinoši dokumenti, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto būvdarbu apjomu kā galvenajam būvuzņēmējam).
	5. Piedāvājumam jāatbilst 1. pielikumam – Lokālajai tāmei. Pretendentam jāizstrādā un jāiesniedz Lokālā tāme (1.pielikums) atbilstoši Ministru kabineta 2017. gada 3. maija noteikumiem Nr. 239 noteikumi par Latvijas būvnormatīvu LBN 501-17 “Būvizmaksu noteikšanas kārtība”.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi**: Avansa maksājums 20% apmērā jāveic 10 (desmit) darba dienu laikā pēc līguma noslēgšanas un atlikušās summas samaksa jāveic 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Objekta apsekošana:** Pirms piedāvājuma iesniegšanas, Pretendentiem ir jāapseko objekts. Objektu iespējams apsekot 2023. gada 11. aprīlī no plkst. 13:00 līdz plkst. 16:00, vai citā laikā iepriekš vienojoties par apsekošanas laiku ar 2.2. punktā minēto kontaktpersonu. *Ja pretendents uzskata, ka objekta apsekošana pirms piedāvājuma iesniegšanas nav nepieciešama, tam Cenu aptaujas 2. pielikums – objekta apsekošanas apliecinājums nav jāiesniedz, un tā neiesniegšana netiks vērtēta kā piedāvājuma noraidīšanas iemesls. Objekta neapsekošanas gadījumā pretendentam jāņem vērā, ka tas nevarēs celt pretenzijas par neatbilstībām projektā un darbi, kas objekta apsekošanas laikā pretendentam, kā profesionālam būvdarbu veicējam, nevarēja būt nepamanāmi (minēto darbu nepieciešamība bija acīmredzama un bez tiem būvdarbu izpilde nav iespējama), nevar tikt uzskatīti par neparedzētiem papildu darbiem, līdz ar to, ja radīsies šādu būvdarbu nepieciešamība, būvniecības laikā radušās papildus izmaksas, kas šī iemesla dēļ nebūs iekļautas būvniecības tāmē, būvdarbu veicējam būs jāsedz no saviem līdzekļiem.*
8. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv . Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Lokālajā tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Lokālajā tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā pretendentam un lokālajā tāmē noteiktajām prasībām vai iestādei pieejamajam finansējumam, kā arī citos gadījumos saskaņā ar normatīvajiem aktiem.